./data/phi1017/phi015/phi1017.phi015.perseus-lat2.xml
Seneca
Stulta est enim, mi Lucili, et minime conveniens litterato viro occupatio exercendi lacertos et dilatandi cervicem ac latera firmandi; cum tibi feliciter sagina cesserit et tori creverint, nec vires umquam opimi bovis nec pondus aequabis  Adice nunc, quod maiore corporis sarcina animus eliditur et minus agilis est  Itaque quantum potes, circumscribe corpus tuum et animo locum laxa